**John Atcherley Dew** (født 5. mai 1948 i Waipawa i New Zealand) er en nyzealandsk kardinal og erkebiskop av Wellington.

Liv og virke
------------

### Prest

John Atcherley Dew studerte filosofi ved Christchurchs *Holy Name Seminary* og katolsk teologi ved *Holy Cross College*. Han ble presteviet 9. mai 1976 av kardinal Reginald Delargey. Han var sjelesørger i sognet *St. Joseph* i Upper Hutt (1976-1979) og i bispedømmet Rarotonga (1980-1982). Fra 1983 til 1987 var han bispedømmets ungdomsminister og også ansvarlig for Cookøyenes maorisamfunn. Fra 1988 til 1991 underviste han ved *Holy Cross College* i Mosgiel. Etter doktorgradsstudier i spiritualitet ved *Institute of St Anselm* i Kent i Storbritannia, var han sogneprest for *St Anne's* i Newtown fra 1993 til 1995.

### Hjelpebiskop i Wellington

1. april 1995 utnevnte pave Johannes Paul II ham til hjelpebiskop av Wellington og titulærbiskop av *Privata*. Bispevielsen fikk han av kardinal Thomas Stafford Williams  31. mai samme år; medkonsekratorer var Denis George Browne, biskop av Hamilton, og Peter James Cullinane, biskop av Palmerston North. 

### Erkebiskop av Wellington

Den 24. mai 2004 utnevnte pave Johannes Paul II John Atcherley Dew til koadjutor til erkebiskopen av Wellington. Ved den aldersrelaterte fratreden av hans forgjenger den 21. mars 2005, etterfulgte han ham som erkebiskop av Wellington. Den 1. april 2005 ble han også utnevnt til militærbiskop i New Zealand.

Dew er president i *Federation of Catholic Bishops' Conferences of Oceania* (FCBCO) tok han til orde for at gjengifte fraskilte skulle få adgang til nattverden.[5]

### Kardinal

Siden erkebispedømmet Wellington er et bispesete som tradisjonelt har vært assosiert med kardinalsverdighet, har Dew vært betraktet som en kandidat for kardinalatet. I konsistoriet den 14. februar 2015 kreerte pave Frans ham til kardinal og utnevnte ham til kardinalprest med titulærkirken Sant'Ippolito.

I 2019 ble han også apostolisk administrator av det vakante bispedømme Palmerston North.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Erkebiskop Filippo Bernardini (1884-1954) \*1933
* Kardinal Norman Thomas Gilroy (1896-1977) \*1935
* Erkebiskop Peter Thomas McKeefry (1899-1973) \*1947
* Erkebiskop Owen Noel Snedden (1917-1981) \*1962
* Kardinal Thomas Stafford Williams (1930- ) \*1979
* Kardinal *John Atcherley Dew* (1948- ) \*1995

Referanser
----------

1. ↑  dew, lest 23. juni 2022

|  |  |
| --- | --- |
| Oppslagsverk/autoritetsdata | Catholic-Hierarchy
 |